Ilan Șor

Ilan Șor (s. 6. maaliskuuta 1987, Tel Aviv) on moldovalainen liikemies ja poliitikko. Hän johtaa Șor-puoluetta.

Șorin vanhemmat palasivat Israelista takaisin Moldovaan hänen ollessaan kolmivuotias. Isä Miron Șor järjesti hyväntekeväisyyttä, ilmaista terveydenhuoltoa ja koulutusta Moldovan juutalaisille. Vuonna 1999 hän perusti yksityisen lyseon Chișinăuhun. Vuonna 1994 hän perusti verovapaan Dufremol-myymälän Chișinăun lentokentälle, sittemmin Moldclassica-tavarataloketjun ja 1998 investointiyhtiön Ghermivali. Ilan Șor aloitti 15-vuotiaana matkapuhelinten myynnillä ja avasi mainostoimiston ja painon. 18-vuotiaana hänestä tuli isänsä liikekumppani ja 2005 hän peri perheyritykset.

Hän on toiminut Orhein kaupungin pormestarina. Vuonna 2018 hänet valittiin Moldovan parlamenttiin.
Vuonna 2017 Șor tuomittiin 7,5 vuoden vankeuteen. Häntä epäillään miljardin dollarin kavalluksista maan taloudesta. Siitäkin huolimatta Șor arvostettiin maan kolmanneksi luotetuimmaksi poliitikoksi.

Șorin uskotaan oleskelevan Israelissa.

Șor on naimisissa venäläisen pop-laulajan Sara Lvovna Šorin (os. Manahimova) kanssa, joka tunnetaan taiteilijanimellä Jasmine ja on Șorin tavoin juutalaistaustainen.

Moldovan ulkoministeriö on vaatinut EU:ta sanktioimaan Șorin, jota maan hallitus syyttää yrityksistä kaataa maan hallitus.
Șor on vaimoineen asetettu USA:n ja Britannian sanktiolistalle 2022. Yhdysvallat syyttää Șoria toimimisesta ”venäläisten entiteettien kanssa” maan hallitusta vastaan.

Lähteet

Vuonna 1987 syntyneet
Elävät henkilöt
Moldovalaiset poliitikot
Liikemiehet